Kokkupõrgetes kaslastega vahemikus 1.5.1990-1.5.2004 hukkus maailmas 54, haavata sai 182 inimest ja karistuseks tapeti 177 looma. Tiigritega oli tegemist 87 ja lõvidega 46 korral, pahandust leopardidega juhtus 15, jaaguaridega 10 ja puumadega 6 korral. 2 kokkupõrget toimusid looduses: üks Indias, teine savannis filmitegemisel. Eksootiliste loomade farmide ja jahiparkide vastu tõstsid mässu 8 tiigrit ja 3 lõvi. Tulistamisega stseene ei kannatanud välja 2 filmistuudiotiigrit, lõvi ja puuma. 7 tiigrit ja lõvi keeldusid poseerimast fotograafidest omanikele. 89 õnnetust juhtus loomaaedades, 67 tsirkustes ja 14 ränd-loomanäitustel. 44 korral ehk u 3 korda aastas oli tegemist konfliktiga USA kodudes, kus hambad lasid käiku 17 tiigrit, 8 lõvi, poja äravõtmise vastu protestinud leopard ja ülejäänud olid muud loomad.